text.text: رحلة مربية الحلقة السادسة والعشرون ” تدريب الطفل على دخول الحمام” (فيديو)
text.text_idx: #000001
text.text: من المواضيع اللي كتير بتجيني عليها استشارات هو تدريب الطفل على دخول الحمام، كتير أمهات بيخافوا وبيشيلوا هم هاد الموضوع
text.text_idx: #000004
text.text: واذا مانجح مباشرة بيقولوا انهم فشلوا، بالعكس تدريب الطفل على الحمام ممكن نخليه مرحلة حلوة وبعيدة عن التوتر والعصبية اذا اتبعنا الخطوات التالية.
text.text_idx: #000005
text.text: رحلة مربية / تدريب الطفل على الحمام
text.text_idx: #000006
text.text: لحتى نوصل لهدفنا ضروري نمشي بالطريق الصحيح ونصبر على النتائج لحتى ترضينا، للأسف تدريب الطفل على الحمام ممكن يكون مرحلة مؤذية للطفل
text.text_idx: #000007
text.text: وبيتضمنها صريخ وضرب وحرمان، وممكن يمرق بسهولة ويكون مرحلة إيجابية وفخر لطفلك بإنجازة، دائما الخيار بين أيدينا بس نحن نختار صح.
text.text_idx: #000008
text.text: اختاري وقت يكون البيت فيه دافي ومو بارد لحتى يلبس طفلك لبس خفيف أو يغير بسهولة اذا بلل نفسه..متل بداية الربيع او الصيف.
text.text_idx: #000011
text.text: لا تبدي تدريب طفلك اذا ما صار عمره سنتين ونص او ثلاثة، لان التحكم الجسدي صار أقوى وتعبيره اللغوي صار أوضح .
text.text_idx: #000012
text.text: وهي نقطة جوهرية، لان كتير أمهات بيستعجلوا بتنظيف أطفالهم، وناسيين مدى صعوبة اتقان هي المهارة بالعمر الأصغر
text.text_idx: #000013
text.text: من هيك لا تخلي المجتمع يضغط عليكي وقصة صديقتك او قريبتك اللي اتقن ابنها المهارة بعمر سنة.
text.text_idx: #000014
text.text: ابدئي التجهيز قبل مرحلة التدريب، يعني ممكن تبدي تشوفي مؤشرات من طفلك متل انه يخبرك انه عمل بالحفاظ او رح يعمل او يطالبك تغيرليه الحفاظ لانه قرفان،
text.text_idx: #000015
text.text: ابدي عوديه قبل بفترة على استخدام الحمام، مثل لما يوسخ الحفاض، جلسيه على كرسي الحمام واستخدمي الشطاف للتنظيف
text.text_idx: #000017
text.text: لما يوسخ الحفاض برقم 2 ورجيه انه فينا نكب المحتوى بكرسي الحمام ونكبس الفلش لحتى تروح،
text.text_idx: #000018
text.text: جيبي لعبة ممكن تعبيها مي وتعمل حمام، واشرحيلي شوي شوي عملية دخول اللعبة على الحمام.
text.text_idx: #000020
text.text: احكي لطفلك قبل البدء بالتدريب بشكل جميل كيف انه كبر وانه هو كمان رح يصير يدخل على الحمام متل ماما وبابا واخواته او الناس اللي بحبهم
text.text_idx: #000022
text.text: يوم البدء وبعد تفرغك التام لطفلك حضري مكان جلوس قريب من الحمام وفري فيه مكان للعب وطاولة عليها الفواكه والماء والعصير، ضروري انك تساعدي طفلك تمتلئ المثانة تبعه.
text.text_idx: #000024
text.text: استعيني بجدول للتعزيز وتسجيل كل مرة بيدخل فيها على الحمام، واياكي استخدماه للنقد، هاد فقط للتعزيز ومشاركته مع الاب عند عودته ليدعم ويشجع..
text.text_idx: #000027
text.text: حطي ببالك انه اول يوم ممكن طفلك ماينجز شيء، لابأس فانت جاهزة ومستعدة لمدة أسبوع، مشان هيك لا تستعجلي
text.text_idx: #000028
text.text: لما تبدي تشوفي انه طفلك بدا يستوعب وينجز لا تعتمدي عليه انه يتذكر لحاله لمدة من الزمن، مشان هيك ذكريه اكتر من مرة، ولو نسي ووسخ نفسه لا تلوميه وقوليله، شكلك نسيت انه لازم نروح على الحمام، المرة الجاية ان شاء الله بذكرك وبتروح
text.text_idx: #000029
text.text: فيكي تحمسي طفلك يدخل على الحمام اول فترة بانك تحطي بالمي اللي بكرسي الحمام الوان طعام وانه لما رح يعمل حمام رح يتغير لون المي مثل تحطي لون ازرق رح يصير اخضر.
text.text_idx: #000031
text.text: اياكي وارجاع طفلك للحفاض اذا الحوادث كانت متكررة، ابحثي عن السبب وادعميه لحتى يصير ماهر بضبط نفسه.
text.text_idx: #000032
text.text: مرحلة انتقال الطفل من الحفاض للملابس الداخلية مهمة جدا بحياته، ارجوكي لا تخليها مرحلة صعبة وبذكرى سيئة.
text.text_idx: #000033